open-index/open-wikipedia-markdown huggingface dataset:
1493

*Η τρέχουσα σελίδα αφορά το έτος 1493 κατά το [[Γρηγοριανό ημερολόγιο]] *

## Γεγονότα
*19 Ιανουαρίου - Συνθήκη της Βαρκελώνης: Ο Κάρολος Η΄ της Γαλλίας επιστρέφει την Σερδάνια στον Φερδινάνδο Β' της Αραγωνίας.
*15 Φεβρουαρίου - Ο Χριστόφορος Κολόμβος γράφει μία ανοιχτή επιστολή (η οποία διανεμήθηκε ευρέως κατά την επιστροφή του στην Πορτογαλία), όπου περιγράφει τις ανακαλύψεις του και τα όσα αναπάντεχα συνάντησε στο Νέο Κόσμο.
*4 Μαρτίου – Ο εξερευνητής Χριστόφορος Κολόμβος επιστρέφει στη Λισαβόνα (Πορτογαλία) από το ταξίδι του στις σημερινές Μπαχάμες και άλλα νησιά της Καραϊβικής.
*15 Μαρτίου - Ο Χριστόφορος Κολόμβος επιστρέφει στην Ισπανία μετά το πρώτο του ταξίδι στην Αμερική.
*4 Μαΐου – Ο Πάπας Αλέξανδρος ΣΤ΄ εκδίδει παπική βούλα με την οποία όλα τα εδάφη που ανακαλύφθηκαν 100 λεύγες και δυτικότερα των Αζορών είναι ισπανικά.
*9 Σεπτεμβρίου - Μάχη της Κρμπάβα: Αποφασιστική ήττα των Κροατών στον αγώνα τους ενάντια στην εισβολή των Οθωμανών.
*3 Νοεμβρίου - Ο Χριστόφορος Κολόμβος ανακαλύπτει τη Δομινίκα στην Καραϊβική Θάλασσα.
*19 Νοεμβρίου – Ο Χριστόφορος Κολόμβος αποβιβάζεται σ' ένα νησί, που είχε εντοπίσει την προηγούμενη μέρα, και το ονομάζει Σαν Χουάν Μπαουτίστα (αργότερα μετονομάστηκε σε Πουέρτο Ρίκο).

## Γεννήσεις

*25 Ιανουαρίου – Μαξιμιλιανός Σφόρτσα, δούκας του Μιλάνου
*11 Νοεμβρίου ή 17 Δεκεμβρίου - Παράκελσος, Ελβετός ιατρός και επιστήμονας
*13 Νοεμβρίου - Γουλιέλμος Δ΄, δούκας της Βαυαρίας
*Δωροθέα του Μάνσφελντ, Γερμανίδα ευγενής
*Πάργαλης Ιμπραήμ πασάς, Οθωμανός βεζίρης

## Θάνατοι

*19 Αυγούστου – Φρειδερίκος Γ΄, αυτοκράτορας της Αγίας Ρωμαϊκής Αυτοκρατορίας
*7 Νοεμβρίου - Αντρέι Μπολσόι, Ρώσος πρίγκιπας
*Τούπακ Ίνκα Γιουπάνκι, δέκατος αυτοκράτορας των Ίνκας

Κατηγορία:Έτη
1494

*Η τρέχουσα σελίδα αφορά το έτος 1494 κατά το [[Γρηγοριανό ημερολόγιο]] *

## Γεγονότα
*4 Ιανουαρίου - Ολοκληρώνεται στην Κετίγνη η *Οκτώηχος*, το πρώτο βιβλίο τυπωμένο σε κυριλλικό αλφάβητο στη Νοτιοανατολική Ευρώπη.  
*25 Ιανουαρίου – Ο Αλφόνσος Β' γίνεται βασιλιάς της Νάπολης.
*5 Μαΐου – Ο Χριστόφορος Κολόμβος αντικρίζει για πρώτη φορά την Τζαμάικα.
*τέλη Μαΐου - Οι ιθαγενείς της Τενερίφης, γνωστοί ως Γουάντσε, νικούν τις επιτιθέμενες ισπανικές δυνάμεις. 
*7 Ιουνίου - Η Ισπανία και η Πορτογαλία υπογράφουν τη Συνθήκη της Τορδεσίγιας, η οποία μοιράζει το Νέο Κόσμο στις δύο χώρες.
*2 Ιουλίου - Η Ισπανία επικυρώνει τη Συνθήκη της Τορδεσίγιας.
*22 Οκτωβρίου - Ο Λουδοβίκος Σφόρτσα γίνεται δούκας του Μιλάνου και καλεί τον Κάρολο Η' της Γαλλίας να εισβάλει στην Ιταλία για να τον υποστηρίξει. 
*9 Νοεμβρίου - Η οικογένεια των Μεδίκων εξορίζεται από τη Φλωρεντία.
*17 Νοεμβρίου - Τα στρατεύματα του Καρόλου Η' της Γαλλίας μπαίνουν στη Φλωρεντία.

## Γεννήσεις

*2 Φεβρουαρίου – Μπόνα Σφόρτσα, βασίλισσα της Πολωνίας
*24 Μαρτίου - Γκεόργκιους Αγκρικόλα, Γερμανός λόγιος και επιστήμονας
*24 Μαΐου - Τζάκοπο Ποντόρμο, Ιταλός ζωγράφος
*12 Σεπτεμβρίου – Φραγκίσκος Α', βασιλιάς της Γαλλίας
*5 Νοεμβρίου - Χανς Ζαξ, Γερμανός συγγραφέας
*6 Νοεμβρίου – Σουλεϊμάν Α΄ ο Μεγαλοπρεπής, Οθωμανός σουλτάνος
*25 Δεκεμβρίου - Αντουανέτα των Βουρβόνων, δούκισσα του Γκιζ
*Φουζουλί, Τούρκος ποιητής

## Θάνατοι

*11 Ιανουαρίου – Ντομένικο Γκιρλαντάιο, Ιταλός καλλιτέχνης
*25 Ιανουαρίου - Φερδινάνδος Α', βασιλιάς της Νάπολης
*11 Αυγούστου – Χανς Μέμλινγκ, Γερμανός ζωγράφος
*21 Οκτωβρίου - Τζαν Γκαλεάτσο Σφόρτσα, δούκας του Μιλάνου
*8 Νοεμβρίου - Μελότσο ντα Φορλί, Ιταλός ζωγράφος
*19 Δεκεμβρίου – Ματτέο Μπογιάρντο, Ιταλός ποιητής
*Βονιφάτιος Γ΄, μαρκήσιος του Μομφερράτου

Κατηγορία:Έτη
1497

*Η τρέχουσα σελίδα αφορά το έτος 1497 κατά το [[Γρηγοριανό ημερολόγιο]] *

## Γεγονότα
*7 Φεβρουαρίου – Η "Πυρά της Ματαιοδοξίας": Υποστηρικτές του Τζιρόλαμο Σαβοναρόλα καίνε χιλιάδες καλλυντικά, έργα τέχνης και βιβλία στη Φλωρεντία της Ιταλίας.
*10 Μαΐου – Ο Αμέριγκο Βεσπούτσι αναχωρεί από το Κάδιθ για το πρώτο του ταξίδι στο Νέο Κόσμο.
*12 Μαΐου – Ο Πάπας Αλέξανδρος ΣΤ΄ αφορίζει τον Τζιρόλαμο Σαβοναρόλα.
*20 Μαΐου - Ο Τζοβάννι Καμπότο σαλπάρει από το Μπρίστολ της Αγγλίας με το καράβι *Ματθαίος* (Matthew) κατευθυνόμενος προς τα δυτικά (άλλα έγγραφα δίνουν ως ημερομηνία τη 2α Μαΐου).  
*24 Ιουνίου – Ο Τζοβάννι Καμπότο αποβιβάζεται στη Βόρεια Αμερική (στη Νέα Γη).
*8 Ιουλίου – Ο Βάσκο ντα Γκάμα σαλπάρει για το πρώτο απευθείας ταξίδι από την Ευρώπη προς την Ινδία.
*28 Σεπτεμβρίου - Ο βασιλιάς Ιωάννης της Δανίας νικά τον Στεν Στούρε τον Πρεσβύτερο στη μάχη του Ρότεμπρο.
*6 Οκτωβρίου - Ο Στεν Στούρε ο Πρεσβύτερος αναγκάζεται να παραιτηθεί και να δώσει τέλος στην 27ετή θητεία του ως αντιβασιλιάς της Σουηδίας. Ο βασιλιάς Ιωάννης της Δανίας αναγνωρίζεται από τους ευγενείς ως βασιλιάς της Σουηδίας και εκλέγεται επίσημα στις 18 Οκτωβρίου, αποκαθιστώντας την εξουσία της Ένωσης του Κάλμαρ. 
*16 Δεκεμβρίου - Ο Βάσκο ντα Γκάμα περνά το Ακρωτήριο της Καλής Ελπίδος, στο σημείο όπου ο Βαρθολομαίος Ντιάζ είχε γυρίσει πίσω στην Πορτογαλία.
*Ο Ιβάν Γ΄ της Ρωσίας εκδίδει τον κώδικα νόμων *[[Σουντέμπνικ]]*.

## Γεννήσεις

*16 Φεβρουαρίου – Φίλιππος Μελάγχθων, Γερμανός θεολόγος
*17 Απριλίου - Πέδρο ντε Βαλδίβια, Ισπανός κατακτητής
*Χανς Χόλμπαϊν ο νεότερος, Γερμανός καλλιτέχνης

## Θάνατοι

*6 Φεβρουαρίου – Γιοχάνες Όκεγχεμ, Φλαμανδός συνθέτης

Κατηγορία:Έτη
1498

*Η τρέχουσα σελίδα αφορά το έτος 1498 κατά το [[Γρηγοριανό ημερολόγιο]] *

## Γεγονότα
*Η Μεσσηνία κατακτάται ολοκληρωτικά από τους Οθωμανούς.
*Ο Βάσκο ντα Γκάμα φτάνει στο Μαλίντι της σημερινής Κένυας.
*2 Μαρτίου - Ο Πορτογάλος εξερευνητής Βάσκο ντα Γκάμα επισκέπτεται τη Μοζαμβίκη στη νοτιοανατολική Αφρική.
*Μάιος – Ο Τζοβάννι Καμπότο αναχωρεί από το Μπρίστολ σε εξερευνητική αποστολή, χωρίς να τον ξαναδεί κανείς.
*20 Μαΐου – Ο Πορτογάλος εξερευνητής Βάσκο ντα Γκάμα ανακαλύπτει το θαλάσσιο δρόμο για την Ινδία όταν φτάνει στο Κοζικόντε (παλαιότερα γνωστό ως Καλικούτ). 
*23 Μαΐου – Ο Τζιρόλαμο Σαβοναρόλα εκτελείται στην πυρά στη Φλωρεντία της Ιταλίας.
*Ιούνιος – Ο Νικολό Μακιαβέλι εκλέγεται από το Μέγα Συμβούλιο ως ο δεύτερος καγκελάριος της Δημοκρατίας της Φλωρεντίας.
*31 Ιουλίου – Στο τρίτο του ταξίδι προς το δυτικό ημισφαίριο, ο Χριστόφορος Κολόμβος γίνεται ο πρώτος Ευρωπαίος που ανακαλύπτει το νησί του Τρινιντάντ.
*1 Αυγούστου – Ο Χριστόφορος Κολόμβος γίνεται ο πρώτος Ευρωπαίος που επισκέπτεται τη χώρα που σήμερα ονομάζεται Βενεζουέλα.
*17 Αυγούστου - Ο Καίσαρας Βοργίας, γιος του Πάπα Αλέξανδρου ΣΤ', γίνεται ο πρώτος άνθρωπος στην ιστορία που παραιτείται από το αξίωμα του καρδινάλιου. 
*29 Αυγούστου - Ο Βάσκο ντα Γκάμα αναχωρεί από το Καλικούτ για να επιστρέψει στην Πορτογαλία.

## Γεννήσεις

*6 Απριλίου – Τζοβάνι ντάλε Μπάντε Νέρε, Ιταλός στρατιωτικός
*1 Ιουνίου - Μάαρτεν φαν Χέιμσκερκ, Ολλανδός ζωγράφος
*19 Δεκεμβρίου – Ανδρέας Οσίανδρος, Γερμανός θεολόγος
*Ιωάννης Ζυγομαλάς, Έλληνας λόγιος

## Θάνατοι

*7 Απριλίου – Κάρολος Η', βασιλιάς της Γαλλίας
*23 Μαΐου – Τζιρόλαμο Σαβοναρόλα, Ιταλός θρησκευτικός μεταρρυθμιστής και κυβερνήτης της Φλωρεντίας
*14 Σεπτεμβρίου – Τζοβάνι των Μεδίκων ο Ποπολάρος, Ιταλός ευγενής
*Τζοβάννι Καμπότο, Ιταλός εξερευνητής

Κατηγορία:Έτη
1499

*Η τρέχουσα σελίδα αφορά το έτος 1499 κατά το [[Γρηγοριανό ημερολόγιο]] *

## Γεγονότα
*8 Ιανουαρίου – Ο Λουδοβίκος ΙΒ΄ της Γαλλίας παντρεύεται την Άννα της Βρετάνης σύμφωνα με νόμο του προκατόχου του, Καρόλου Η' της Γαλλίας.
*18 Μαΐου - Ο Αλόνσο δε Οχέδα σαλπάρει από το Κάδιθ για το ταξίδι του στη σημερινή Βενεζουέλα.
*19 Μαΐου – Η Αικατερίνη της Αραγονίας και ο Αρθούρος της Ουαλίας παντρεύονται δι' αντιπροσώπου. Η Αικατερίνη είναι 13 ετών και ο Αρθούρος 12.
*25 Αυγούστου - Το οθωμανικό ναυτικό νικά τους Ενετούς στην Πύλο.
*29 Αυγούστου - Οι Ενετοί παραδίδουν τη Ναύπακτο στους Οθωμανούς.
*5 Νοεμβρίου – Εκδίδεται στο Τρεγκιέ της Γαλλίας το *Καθολικόν*. Αυτό το βρετονικό-γαλλικό-λατινικό λεξικό γράφτηκε το 1464. Είναι το πρώτο βρετονικό και το πρώτο γαλλικό λεξικό.
*23 Νοεμβρίου – Ο διεκδικητής του αγγλικού θρόνου Πέρκιν Γουόρμπεκ απαγχονίζεται επειδή λέγεται ότι προσπάθησε να αποδράσει από τον Πύργο του Λονδίνου. Ο Γουόρμπεκ είχε εισβάλλει στην Αγγλία το 1497, ισχυριζόμενος ότι ήταν ο χαμένος γιος του βασιλιά Εδουάρδου Δ'.
*Οι Ενετοί παραδίδουν τη Ναύπακτο στους Οθωμανούς.
*Οι Γάλλοι υπό τον Λουδοβίκο ΙΒ' καταλαμβάνουν το Μιλάνο, εκδιώκοντας τον Λουδοβίκο Σφόρτσα. Ο Λεονάρντο ντα Βίντσι διαφεύγει στη Βενετία.
*Το Μαυροβούνιο, η τελευταία ελεύθερη μοναρχία στα Βαλκάνια, προσαρτάται από την Οθωμανική Αυτοκρατορία ως μέρος του σαντζακίου της Σκόδρας.

## Γεννήσεις

*31 Μαρτίου - Πάπας Πίος Δ΄
*13 Οκτωβρίου – Κλαυδία, βασίλισσα της Γαλλίας
*Ιωάννης Δ΄ Κρίσπος, δούκας της Νάξου
*Τζούλιο Ρομάνο, Ιταλός ζωγράφος

## Θάνατοι

*1 Οκτωβρίου – Μαρσίλιο Φιτσίνο, Ιταλός φιλόσοφος

Κατηγορία:Έτη
1502

*Η τρέχουσα σελίδα αφορά το έτος 1502 κατά το [[Γρηγοριανό ημερολόγιο]] *

## Γεγονότα
*1 Ιανουαρίου – Εξερευνάται για πρώτη φορά από τους Πορτογάλους η σημερινή τοποθεσία του Ρίο ντε Τζανέιρο στη Βραζιλία.
*12 Φεβρουαρίου – Ο Βάσκο ντα Γκάμα αναχωρεί από τη Λισαβόνα της Πορτογαλίας για το δεύτερο ταξίδι του στην Ινδία.
*14 Φεβρουαρίου - Ισπανική Ιερά Εξέταση: Οι Καθολικοί Μονάρχες εκδίδουν ένα διάταγμα αναγκάζοντας τους μουσουλμάνους στη Γρανάδα να ασπαστούν τον καθολικισμό ή να εγκαταλείψουν την Ισπανία.
*11 Μαΐου – Ο Χριστόφορος Κολόμβος αφήνει το Κάδιθ (Ισπανία) για το τέταρτο και τελευταίο ταξίδι του στον Νέο Κόσμο, κατά το οποίο θα εξερευνήσει την Κεντρική Αμερική και θα ανακαλύψει την Αγία Λουκία (ενδεχομένως), τον Ισθμό του Παναμά, την Ονδούρα και την Κόστα Ρίκα.
*21 Μαΐου – Ο Πορτογάλος εξερευνητής Ζοάο ντα Νόβα ανακαλύπτει το ακατοίκητο νησί της Αγίας Ελένης.
*15 Ιουνίου - Ο Χριστόφορος Κολόμβος αποβιβάζεται στη Μαρτινίκα στο τέταρτο ταξίδι του. 
*18 Σεπτεμβρίου - Ο Χριστόφορος Κολόμβος φτάνει στην Ονδούρα στο τέταρτο και τελευταίο του ταξίδι.
*25 Σεπτεμβρίου – Ο Χριστόφορος Κολόμβος αποβιβάζεται στην Κόστα Ρίκα.
*31 Δεκεμβρίου - Ο Καίσαρας Βοργίας (γιος του Πάπα Αλέξανδρου ΣΤ') καταλαμβάνει το Ουρμπίνο, όπου φυλακίζει δύο δυνητικά ύποπτους συμμάχους, τους οποίους εκτελεί το επόμενο πρωί.

## Γεννήσεις

*7 Ιανουαρίου – Πάπας Γρηγόριος ΙΓ΄
*20 Μαρτίου – Πιερίνο Μπέλλι, Ιταλός στρατιωτικός και νομικός
*7 Ιουνίου - Ιωάννης Γ', βασιλιάς της Πορτογαλίας

## Θάνατοι

*2 Απριλίου – Αρθούρος, πρίγκιπας της Ουαλίας

Κατηγορία:Έτη
1503

*Η τρέχουσα σελίδα αφορά το έτος 1503 κατά το [[Γρηγοριανό ημερολόγιο]] *

## Γεγονότα
*20 Ιανουαρίου - Η Σεβίλλη αποκτά το αποκλειστικό δικαίωμα να εμπορεύεται με τον Νέο Κόσμο.
*24 Ιανουαρίου - Αρχίζει η κατασκευή του παρεκκλήσιου του Ερρίκου Ζ' της Αγγλίας στο Αββαείο του Ουέστμινστερ.
*28 Απριλίου – Οι ισπανικές δυνάμεις νικούν τις γαλλικές στη μάχη της Τσερινιόλα στην Ιταλία.
*10 Μαΐου – Ο Χριστόφορος Κολόμβος φτάνει στα νησιά Κέιμαν και τα ονομάζει *Λας Τορτούγας* (Οι Χελώνες) εξαιτίας των πολλών χελώνιων που υπήρχαν εκεί.
*8 Αυγούστου - Ο βασιλιάς Ιάκωβος Δ΄ της Σκωτίας παντρεύεται τη Μαργαρίτα Τυδώρ, κόρη του βασιλιά Ερρίκου Ζ' της Αγγλίας, στο Εδιμβούργο της Σκωτίας.
*22 Σεπτεμβρίου – Ο Πάπας Πίος Γ΄ (Φραντσέσκο Τοντεσκίνι Πικκολόμινι) διαδέχεται τον Αλέξανδρο ΣΤ' ως ο 215ος Πάπας, αλλά πεθαίνει στις 18 Οκτωβρίου.
*1 Νοεμβρίου – Ο Πάπας Ιούλιος Β΄ διαδέχεται τον Πάπα Πίο Γ' ως ο 216ος Πάπας.

## Γεννήσεις

*11 Ιανουαρίου - Παρμιτζανίνο, Ιταλός καλλιτέχνης
*10 Μαρτίου – Φερδινάνδος Α', αυτοκράτορας της Αγίας Ρωμαϊκής Αυτοκρατορίας
*25 Απριλίου - Ερρίκος Β΄, βασιλιάς της Ναβάρρας
*30 Ιουνίου - Ιωάννης Φρειδερίκος Α΄, δούκας της Σαξονίας
*23 Ιουλίου - Άννα, βασίλισσα της Βοημίας και της Ουγγαρίας
*12 Αυγούστου - Χριστιανός Γ', βασιλιάς της Δανίας
*17 Νοεμβρίου - Άνιολο Μπροντσίνο, Ιταλός ζωγράφος
*14 Δεκεμβρίου – Νοστράδαμος, Γάλλος αστρολόγος

## Θάνατοι

*11 Φεβρουαρίου – Ελισάβετ της Υόρκης, βασίλισσα της Αγγλίας
*20 Μαΐου - Λαυρέντιος των Μεδίκων ο Νεότερος, Ιταλός πολιτικός
*18 Αυγούστου – Πάπας Αλέξανδρος ΣΤ΄
*18 Οκτωβρίου – Πάπας Πίος Γ΄
*20 Νοεμβρίου - Μάγκνους Β΄, δούκας του Μεκλεμβούργου
*23 Νοεμβρίου - Μαργαρίτα της Υόρκης, δούκισσα της Βουργουνδίας

Κατηγορία:Έτη
1500

*Η τρέχουσα σελίδα αφορά το έτος 1500 κατά το [[Γρηγοριανό ημερολόγιο]] *

## Γεγονότα
*5 Ιανουαρίου – Ο δούκας Λουδοβίκος Σφόρτσα καταλαμβάνει το Μιλάνο.
*26 Ιανουαρίου – Ο Ισπανός θαλασσοπόρος Βισέντε Γιάνιες Πινσόν φτάνει στη βόρεια ακτή της Βραζιλίας.
*17 Φεβρουαρίου – Μάχη του Χέμινγκστεντ: Ο δούκας Φρειδερίκος και ο βασιλιάς Ιωάννης της Δανίας, προσπαθούν να κατακτήσουν τους αγρότες του Ντίτμαρσεν στη Δανία.
*9 Μαρτίου - Ο στόλος του Πέδρο Άλβαρες Καμπράλ σαλπάρει από τη Λισαβόνα για τις Ανατολικές Ινδίες. Ο στόλος θα ανακαλύψει τη Βραζιλία, η οποία βρίσκεται εντός των ορίων της πορτογαλικής δικαιοδοσίας που προέβλεπε η Αλεξανδρινή γραμμή. 
*10 Απριλίου - Ο Λουδοβίκος Σφόρτσα συλλαμβάνεται από ελβετικά στρατεύματα στη Νοβάρα και παραδίδεται στους Γάλλους.
*22 Απριλίου – Ο Πορτογάλος θαλασσοπόρος Πέδρο Άλβαρες Καμπράλ φτάνει στη Βραζιλία και διεκδικεί τη γη για το βασίλειο της Πορτογαλίας. Έχει μαζί του 13 πλοία.
*9 Αυγούστου - Δεύτερος Βενετοτουρκικός πόλεμος: Οι Οθωμανοί καταλαμβάνουν τη Μεθώνη Μεσσηνίας.
*10 Αυγούστου - Ο Ντιόγκο Ντιάζ ανακαλύπτει ένα νησί το οποίο ονομάζει Άγιο Λαυρέντιο (από την ημέρα του αγίου κατά την οποία εντοπίστηκε για πρώτη φορά το νησί), που αργότερα θα γίνει γνωστό ως Μαδαγασκάρη.
*11 Νοεμβρίου - Συνθήκη της Γρανάδας: Ο Λουδοβίκος ΙΒ΄ της Γαλλίας και ο Φερδινάνδος Β΄ της Αραγωνίας συμφωνούν να διαιρέσουν μεταξύ τους το Βασίλειο της Νεαπόλεως.
*24 Δεκεμβρίου - Συμμαχικές δυνάμεις Βενετών και Ισπανών καταλαμβάνουν το κάστρο του Αγίου Γεωργίου στην Κεφαλονιά.

## Γεννήσεις

*24 Φεβρουαρίου – Κάρολος Κουίντος, αυτοκράτορας της Αγίας Ρωμαϊκής Αυτοκρατορίας
*27 Απριλίου - Λουδοβίκος, κόμης του Βωντεμόν
*17 Μαΐου - Στανίσλαφ Α' της Μασοβίας, Πολωνός δούκας
*13 Ιουνίου - Ερνέστος, αρχιεπίσκοπος του Σάλτσμπουργκ
*3 Νοεμβρίου – Μπενβενούτο Τσελίνι, Ιταλός χρυσοχόος και γλύπτης

## Θάνατοι

*11 Απριλίου – Μιχαήλ Μάρουλος, Έλληνας λόγιος
*29 Μαΐου – Βαρθολομαίος Ντιάζ, Πορτογάλος εξερευνητής
*12 Σεπτεμβρίου - Αλβέρτος Γ΄, δούκας της Σαξονίας

Κατηγορία:Έτη
1501

*Η τρέχουσα σελίδα αφορά το έτος 1501 κατά το [[Γρηγοριανό ημερολόγιο]] *

## Γεγονότα
* Ιούλιος – Ο Ισμαήλ Α΄ ενθρονίζεται ως σάχης του Αζερμπαϊτζάν. Επιλέγει την Ταυρίδα (Ταμπρίζ) ως την πρωτεύουσά του και ιδρύει τη δυναστεία των Σαφαβιδών στο βόρειο Ιράν, ανακηρύσσοντας τον Σιιτισμό ως την επίσημη και υποχρεωτική (επί ποινή θανάτου) θρησκεία του κράτους.
* 21 Ιουλίου – Ο Πορτογάλος εξερευνητής Πέντρο Καμπράλ επιστρέφει στη Λισαβόνα από το ταξίδι του στην Ινδία.
* Αύγουστος – Ο βασιλιάς της Δανίας, Νορβηγίας και Σουηδίας Ιωάννης εκθρονίζεται από τον θρόνο της Σουηδίας.
* Αύγουστος – Ο Φλωρεντινός θεωρητικός της πολιτικής και συγγραφέας Νικολό Μακιαβέλι νυμφεύεται τη Μαριέττα Κορσίνι, με την οποία θα αποκτήσουν 6 παιδιά.
*13 Σεπτεμβρίου - Ιταλική Αναγέννηση: Ο Μιχαήλ Άγγελος αρχίζει την εργασία για το άγαλμα του Δαβίδ.  
*4 Νοεμβρίου – Η Αικατερίνη της Αραγονίας (μετέπειτα πρώτη σύζυγος του Ερρίκου Η΄ της Αγγλίας) γνωρίζει τον Αρθούρο της Ουαλίας, τον μεγαλύτερο αδελφό του Ερρίκου Η΄, και αργότερα θα παντρευτούν.

## Γεννήσεις

*6 Μαΐου – Πάπας Μάρκελλος Β΄
*18 Ιουλίου - Ισαβέλλα της Αυστρίας, βασίλισσα της Δανίας
*Άννα Μπολέυν, βασίλισσα της Αγγλίας

## Θάνατοι

*1 Φεβρουαρίου - Σιγισμούνδος, δούκας της Βαυαρίας
*17 Ιουνίου - Ιωάννης Α' Αλβέρτος, βασιλιάς της Πολωνίας
*15 Αυγούστου - Κωνσταντίνος Λάσκαρις, Έλληνας λόγιος

Κατηγορία:Έτη
1504

*Η τρέχουσα σελίδα αφορά το έτος 1504 κατά το [[Γρηγοριανό ημερολόγιο]] *

## Γεγονότα
*1 Ιανουαρίου – Τα γαλλικά στρατεύματα του Λουδοβίκου ΙΒ' παραδίδουν την Γκαέτα στους Ισπανούς.
*31 Ιανουαρίου – Συνθήκη της Λυών: Το Βασίλειο της Γαλλίας παραχωρεί τη Νάπολη στον Φερδινάνδο Β' της Αραγωνίας.
*29 Φεβρουαρίου – Στην Τζαμάικα, ο Χριστόφορος Κολόμβος, γνωρίζοντας ότι θα γίνει έκλειψη Σελήνης, χρησιμοποιεί τη γνώση του για να πείσει τους ιθαγενείς να του παράσχουν προμήθειες.
*23 Απριλίου – Ο Μαξιμιλιανός Α΄ της Αγίας Ρωμαϊκής Αυτοκρατορίας οδηγεί τα στρατεύματά του στη Βαυαρία.
*8 Σεπτεμβρίου – Πραγματοποιούνται στη Φλωρεντία τα αποκαλυπτήρια του Δαβίδ του Μιχαήλ Άγγελου.
*13 Σεπτεμβρίου - Η βασίλισσα Ισαβέλλα Α΄ της Καστίλης και ο βασιλιάς Φερδινάνδος Β΄ της Αραγωνίας εκδίδουν βασιλικό διάταγμα για την κατασκευή ενός βασιλικού παρεκκλησίου (Καπίγια Ρεάλ) στη Γρανάδα.
*22 Σεπτεμβρίου – Ο Φίλιππος Α΄ της Καστίλης, ο Μαξιμιλιανός Α΄ της Αγίας Ρωμαϊκής Αυτοκρατορίας και ο Λουδοβίκος ΙΒ΄ της Γαλλίας υπογράφουν τη συνθήκη του Μπλουά. 
*12 Οκτωβρίου – Η Ισαβέλλα Α΄ της Καστίλης υπογράφει τη διαθήκη της.
*Ο Μπαμπούρ πολιορκεί και καταλαμβάνει την Καμπούλ.
*Ο Ραφαήλ ζωγραφίζει τη *[[Η Μνηστεία της Παναγίας (Ραφαήλ)|Μνηστεία της Παναγίας]]*.

## Γεννήσεις

*17 Ιανουαρίου - Πάπας Πίος Ε΄
*12 Νοεμβρίου – Τζοβάνι Μπατίστα Τζιράλντι, Ιταλός συγγραφέας
*Χιουρέμ, σουλτάνα της Οθωμανικής Αυτοκρατορίας

## Θάνατοι

*20 Απριλίου – Φιλιππίνο Λίππι, Ιταλός ζωγράφος
*2 Ιουλίου – Στέφανος Γ΄ ο Μέγας, πρίγκιπας της Μολδαβίας
*20 Αυγούστου - Ρούπρεχτ επίσκοπος του Φράιζινγκ
*10 Σεπτεμβρίου - Φιλιβέρτος Β΄, δούκας της Σαβοΐας
*26 Νοεμβρίου – Ισαβέλλα Α΄, βασίλισσα της Καστίλης

Κατηγορία:Έτη
1505

*Η τρέχουσα σελίδα αφορά το έτος 1505 κατά το [[Γρηγοριανό ημερολόγιο]] *

## Γεγονότα
* 19 Ιουνίου – Ο Τσενγκ-τε γίνεται αυτοκράτορας της Κίνας (Δυναστεία Μινγκ).
* 2 Ιουλίου – Ο 22χρονος Μαρτίνος Λούθηρος ορκίζεται να γίνει μοναχός σε μία στιγμή τρόμου, όταν κεραυνός πέφτει κοντά του σε μία καταιγίδα. Δύο εβδομάδες αργότερα κλείνεται σε μοναστήρι Αυγουστινιανών στην Ερφούρτη.
* 6 Νοεμβρίου – Ο Βασίλειος Γ΄ διαδέχεται τον Ιβάν Γ΄ ως μέγας πρίγκιπας της Μοσχοβίας.
* Ο Ισπανός θαλασσοπόρος Χούαν δε Βερμούδεθ ανακαλύπτει τα νησιά που φέρουν σήμερα το όνομά του.
* Πορτογαλικός στόλος επιτίθεται στην Κίλουα (σημερινή Τανζανία) και στη Μομπάσα. Οι Πορτογάλοι επιχειρούν στη συνέχεια να μονοπωλήσουν το εμπόριο στα λιμάνια της ανατολικής Αφρικής, αλλά δεν μπορούν να διατηρήσουν επί μακρόν τον έλεγχό τους.

## Γεννήσεις

*13 Ιανουαρίου - Ιωακείμ Β΄ Έκτωρ, εκλέκτορας του Βρανδεμβούργου
*Τόμας Τάλις, Άγγλος συνθέτης
*Χιουρέμ, σουλτάνα της Οθωμανικής αυτοκρατορίας

## Θάνατοι

*8 Ιουνίου – Χονγκ-τσι, αυτοκράτορας της Κίνας
*15 Ιουνίου - Έρκολε Α΄ των Έστε, Ιταλός πολιτικός
*27 Οκτωβρίου – Ιβάν Γ΄ της Ρωσίας, μέγας πρίγκιπας της Μόσχας
*Χάινριχ Κράμερ, Γερμανός ιεροεξεταστής

Κατηγορία:Έτη
1506

*Η τρέχουσα σελίδα αφορά το έτος 1506 κατά το [[Γρηγοριανό ημερολόγιο]] *

## Γεγονότα
*14 Ιανουαρίου – Ανακαλύπτεται στη Ρώμη το κλασικό άγαλμα *[[Σύμπλεγμα του Λαοκόωντος]]*. Ο Πάπας Ιούλιος Β΄ το αγοράζει και το τοποθετεί σε δημόσια θέα στο Βατικανό ένα μήνα αργότερα.
*22 Ιανουαρίου – Το πρώτο άγημα από 150 Ελβετούς φρουρούς φτάνει στο Βατικανό.
*18 Απριλίου – Τίθεται ο θεμέλιος λίθος της σημερινής Βασιλικής του Αγίου Πέτρου.
*21 Απριλίου - Τερματίζεται η Σφαγή της Λισαβόνας, η οποία διήρκησε 3 ημέρες και κατά την οποία πάνω από 1.900 Εβραίοι βρήκαν το θάνατο από Πορτογάλους καθολικούς.
*Ο Πορτογάλος ναυτικός Τριστάο ντα Κούνια βλέπει τα νησιά Τριστάν ντα Κούνια, δίνοντάς τους το όνομά του.

## Γεννήσεις

*Φεβρουάριος – Τζωρτζ Μπιουκάναν, Σκωτσέζος λόγιος
*13 Απριλίου – Πιερ Φαβρ, Γάλλος θεολόγος

## Θάνατοι

*20 Μαΐου – Χριστόφορος Κολόμβος, Ιταλός εξερευνητής
*15 Αυγούστου – Αλέξανδρος Αγκρίκολα, Φλαμανδός συνθέτης
*13 Σεπτεμβρίου – Αντρέα Μαντένια, Ιταλός ζωγράφος και χαράκτης
*25 Σεπτεμβρίου - Φίλιππος Α', βασιλιάς της Καστίλης

Κατηγορία:Έτη
Κατηγορία:16ος αιώνας
1507

*Η τρέχουσα σελίδα αφορά το έτος 1507 κατά το [[Γρηγοριανό ημερολόγιο]] *

## Γεγονότα
* 25 Απριλίου – Ο Μάρτιν Βαλντζεεμύλλερ εκδίδει την *Cosmographiae Introductio* και τον συνοδευτικό χάρτη τοίχου, τον πρώτο που δείχνει την Αμερική (Βόρειο και Νότιο) ως ξεχωριστή ήπειρο, ονομάζοντάς την προς τιμή του φίλου και ινδάλματός του Αμέριγκο Βεσπούτσι.
* 4 Ιουλίου – Ο Μαρτίνος Λούθηρος χειροτονείται ιερέας της Ρωμαιοκαθολικής Εκκλησίας.
* 20 Αυγούστου – Ο Νάνακ Ντεβ γίνεται ο πρώτος γκουρού και ηγέτης της θρησκείας των Σιχ.
* Μάχη στη Γένοβα των Ιταλικών Πόλεων εναντίον των Γάλλων.
* Η δυναστεία του Ταμερλάνου λήγει όταν οι Ουζμπέκοι καταλαμβάνουν την πρωτεύουσα Χεράτ.

## Γεννήσεις

*10 Αυγούστου - Ζακ Αρκαντέλτ, Φλαμανδός συνθέτης
*15 Αυγούστου - Γεώργιος Γ΄ του Άνχαλτ-Ντεσάου, Γερμανός πρίγκιπας
*29 Οκτωβρίου – Φερντινάνδο Άλβαρο δε Τολέδο, Ισπανός ευγενής
* Άννα Μπολέυν, μητέρα της βασίλισσας της Αγγλίας Ελισάβετ Α΄

## Θάνατοι

*12 Μαρτίου – Καίσαρας Βοργίας, Ιταλός πολιτικός και καρδινάλιος

Κατηγορία:Έτη
1508

*Η τρέχουσα σελίδα αφορά το έτος 1508 κατά το [[Γρηγοριανό ημερολόγιο]] *

## Γεγονότα
*Φεβρουάριος - Ο Μαξιμιλιανός Α΄ της Αγίας Ρωμαϊκής Αυτοκρατορίας επιτίθεται στη Δημοκρατία της Βενετίας.
*6 Ιουνίου – Ο Μαξιμιλιανός Α΄ της Αγίας Ρωμαϊκής Αυτοκρατορίας ηττάται στο Φριούλι από τα στρατεύματα της Βενετίας.
*Δεκέμβριος – Ο Μιχαήλ Άγγελος ξεκινά να ζωγραφίζει την οροφή της Καπέλα Σιξτίνα στην Αγία Έδρα κατόπιν παραγγελίας του Πάπα Ιούλιου Β' .
*10 Δεκεμβρίου – Ο Πάπας Ιούλιος Β΄, ο Λουδοβίκος ΙΒ΄ της Γαλλίας, ο Μαξιμιλιανός Α΄ της Αγίας Ρωμαϊκής Αυτοκρατορίας και ο Φερδινάνδος Β΄ της Αραγωνίας σχηματίζουν τη Συμμαχία του Καμπρέ εναντίον της Βενετίας.
* Ο Λεονάρντο Ντα Βίντσι δημιουργεί τα πρώτα σχέδια φακών επαφής.

## Γεννήσεις

*13 Ιουνίου - Αλεσσάντρο Πικκολόμινι, Ιταλός συγγραφέας και φιλόσοφος
*30 Νοεμβρίου - Αντρέα Παλλάντιο, Ιταλός αρχιτέκτονας
*Τζέιν Σίμουρ, βασίλισσα της Αγγλίας

## Θάνατοι

*4 Φεβρουαρίου – Κόνραντ Κέλτις, Γερμανός λόγιος
*28 Φεβρουαρίου - Φίλιππος, εκλέκτορας του Παλατινάτου
*18 Μαρτίου - Αλβέρτος Δ', δούκας της Βαυαρίας-Μονάχου
*27 Μαΐου – Λουδοβίκος Σφόρτσα, δούκας του Μιλάνου
*10 Δεκεμβρίου – Ρενέ Β', δούκας της Λωρραίνης

Κατηγορία:Έτη
1509

*Η τρέχουσα σελίδα αφορά το έτος 1509 κατά το [[Γρηγοριανό ημερολόγιο]] *

## Γεγονότα
*3 Φεβρουαρίου - Το πορτογαλικό ναυτικό νικά τον συμμαχικό στόλο της Οθωμανικής αυτοκρατορίας, της Δημοκρατίας της Βενετίας, του σουλτάνου του Γκουτζαράτ, του σουλτανάτου της Αιγύπτου και της Δημοκρατίας της Ραγούσας στη ναυμαχία του Ντιού στην Ινδία.
*21 Απριλίου – Ο Ερρίκος Η' γίνεται βασιλιάς της Αγγλίας με το θάνατο τον πατέρα του, Ερρίκου Ζ'.
*27 Απριλίου - Ο Πάπας Ιούλιος Β΄ θέτει τη Γαληνοτάτη Δημοκρατία της Βενετίας υπό απαγόρευση και αφορισμό επειδή αρνείται να παραχωρήσει μέρος της Ρομάνια σε παπικό έλεγχο. 
*14 Μαΐου – Γαλλικές δυνάμεις νικούν τους Βενετούς στη μάχη του Ανιαντέλο στη βόρεια Ιταλία.
*11 Ιουνίου - Ο Ερρίκος Η΄ της Αγγλίας παντρεύεται την Αικατερίνη της Αραγονίας.
*24 Ιουνίου - Στέψη του βασιλιά Ερρίκου Η' της Αγγλίας και της βασίλισσας Αικατερίνης της Αραγονίας.
*10 Σεπτεμβρίου – Σεισμός στην Κωνσταντινούπολη καταστρέφει 109 τζαμιά και σκοτώνει περίπου 13.000 άτομα.
*Ο Έρασμος γράφει το πιο φημισμένο έργο του, το *[[Μωρίας εγκώμιον|Μωρίας Εγκώμιον]]*.
*Το *De divina proportione* του Λούκα Πατσιόλι, σχετικά με τη χρυσή τομή, δημοσιεύεται στη Βενετία με εικόνες του Λεονάρντο ντα Βίντσι.

## Γεννήσεις

*3 Ιανουαρίου - Ιωάννης Αλβάνης, Ιταλός καρδινάλιος
*10 Ιουλίου – Ιωάννης Καλβίνος, Γάλλος θρησκευτικός μεταρρυθμιστής

## Θάνατοι

*27 Ιανουαρίου - Ιωάννης Α', παλατινός κόμης του Ζίμερν
*21 Απριλίου – Ερρίκος Ζ', βασιλιάς της Αγγλίας
*28 Μαΐου – Αικατερίνη Σφόρτσα, κόμισσα του Φορλί
*29 Ιουνίου – Μαργαρίτα Μπωφόρ, κόμισσα του Ρίτσμοντ και του Ντέρμπυ

Κατηγορία:Έτη
1510

*Η τρέχουσα σελίδα αφορά το έτος 1510 κατά το [[Γρηγοριανό ημερολόγιο]] *

## Γεγονότα
* Ιανουάριος – Η Αικατερίνη της Αραγονίας γεννά το πρώτο της παιδί, μία κόρη που γεννιέται νεκρή.
* 23 Ιανουαρίου – Ο 19χρονος βασιλιάς Ερρίκος Η΄ της Αγγλίας εμφανίζεται ινκόγκνιτο στις κονταρομαχίες του Ρίτσμοντ και χειροκροτείται για τον αγώνα του πριν αποκαλυφθεί η ταυτότητά του.
* Ιούλιος – Η «Ιερά `Ενωση» ιταλικών πόλεων επιτίθεται στην κατεχόμενη από τους Γάλλους Γένοβα.
*23 Νοεμβρίου - Εκστρατεία της Οθωμανικής αυτοκρατορίας κατά του βασιλείου του Ιμερέτι. Τα οθωμανικά στρατεύματα λεηλατούν την πρωτεύουσα Κουτάισι και καίνε το μοναστήρι Γκελάτι. 
* Ο Μέγας πρίγκιπας της Μόσχας Βασίλειος Γ΄ της Ρωσίας κατακτά το Πσκοφ.
* Ο Γερμανός μάγος και αλχημιστής Ερρίκος Κορνήλιος Αγκρίπα μεταναστεύει στην Ιταλία.

## Γεννήσεις

*25 Μαρτίου - Γκιγιόμ Ποστέλ, Γάλλος γλωσσολόγος
*11 Αυγούστου - Μαργαρίτα Παλαιολογίνα, μαρκησία του Μομφερράτου
*Αλοΐσιος Λίλιο, Ιταλός αστρονόμος

## Θάνατοι

*28 Φεβρουαρίου – Χουάν ντε λα Κόσα, Ισπανός θαλασσοπόρος και χαρτογράφος
*17 Μαΐου – Σάντρο Μποττιτσέλλι, Ιταλός ζωγράφος
*10 Ιουλίου – Αικατερίνη Κορνάρο, βασίλισσα της Κύπρου
*27 Ιουλίου – Τζοβάνι Σφόρτσα, Ιταλός ευγενής
*15 Σεπτεμβρίου – Αγία Αικατερίνη (Γένουας)
*Τζορτζόνε, Ιταλός ζωγράφος

Κατηγορία:Έτη
1511

*Η τρέχουσα σελίδα αφορά το έτος 1511 κατά το [[Γρηγοριανό ημερολόγιο]] *

## Γεγονότα
*19 Ιανουαρίου – Η πόλη Μιράντολα της Ιταλίας παραδίδεται στους Γάλλους.
*Ιούλιος – Καθελκύεται στο Πόρτσμουθ η *[[Μαίρη Ρόουζ]]*, ναυαρχίδα του βασιλιά Ερρίκου Η΄ της Αγγλίας.
* 15 Αυγούστου - Κατάληψη της Μαλάκας: οι Πορτογάλοι κατακτούν τη Μαλάκα, πρωτεύουσα του ομώνυμου σουλτανάτου, παίρνοντας τον έλεγχο του πορθμού της Μαλάκας, μέσω του οποίου διέρχεται όλο το θαλάσσιο εμπόριο μεταξύ της Κίνας και της Ινδίας. Το σουλτανάτο αρχίζει αψιμαχίες εναντίον των Πορτογάλων προκειμένου να ανακτήσει την πόλη. Κατά την κατάληψη της πόλης, οι Πορτογάλοι σφάζουν μία μεγάλη κοινότητα Κινέζων εμπόρων που ζούσαν εκεί. Η Μαλάκα είναι η πρώτη πόλη στη Νοτιοανατολική Ασία που καταλαμβάνεται από δυτική χώρα.
*17 Νοεμβρίου - Ο Ερρίκος Η΄ της Αγγλίας συνάπτει τη Συνθήκη του Ουεστμίνστερ με τον Φερδινάνδο Β΄ της Αραγωνίας, η οποία αποτελεί υπόσχεση αμοιβαίας βοήθειας εναντίον των Γάλλων.
* Οι Ισπανοί κονκισταδόρες Ντιέγο Βελάθκεθ και Ερνάν (Φερδινάνδος) Κορτές κατακτούν την Κούβα. Ο Βελάθκεθ διορίζεται κυβερνήτης της.
* Ο Φερδινάνδος Β΄ της Αραγονίας παρατηρεί ότι «ένας νέγρος μπορεί να κάνει τη δουλειά τεσσάρων Ινδιάνων». Σχετικά, οι πρώτοι μαύροι δούλοι αποβιβάζονται στη σημερινή Κολομβία.
* Ο Έρασμος εκδίδει το διασημότερο ίσως έργο του, το *[[Μωρίας εγκώμιον]]*.

## Γεννήσεις

*15 Ιουνίου - Μπαρτολομέο Αμμαννάτι, Ιταλός αρχιτέκτονας και γλύπτης
*30 Ιουλίου – Τζόρτζο Βαζάρι, Ιταλός ζωγράφος και αρχιτέκτονας
*29 Σεπτεμβρίου - Μιχαήλ Σερβέτος, Ισπανός θεολόγος
*Ιωάννης Ιάκωβος Ηρακλείδης, κυβερνήτης της Μολδαβίας

## Θάνατοι

*9 Ιανουαρίου – Δημήτριος Χαλκοκονδύλης, Έλληνας λόγιος
*27 Απριλίου - Ιάκωβος Β΄ της Βάδης, αρχιεπίσκοπος-εκλέκτορας του Τρηρ
*6 Ιουλίου - Αδόλφος Γ΄ του Νασσάου-Βήσμπαντεν, Γερμανός ευγενής
*Αμβρόσιος Καλεπίνο, Ιταλός λεξικογράφος
*Γιοχάνες Τινκτόρις, Φλαμανδός συνθέτης

Κατηγορία:Έτη
1513

*Η τρέχουσα σελίδα αφορά το έτος 1513 κατά το [[Γρηγοριανό ημερολόγιο]] *

## Γεγονότα
*20 Φεβρουαρίου - Ο Χριστιανός Β' γίνεται βασιλιάς της Δανίας και της Νορβηγίας.
*9 Μαρτίου – Ο Πάπας Λέων Ι΄ διαδέχεται τον Ιούλιο Β΄ ως ο 217ος Πάπας.
*27 Μαρτίου - Ο Ισπανός εξερευνητής Χουάν Πόνθε ντε Λεόν φτάνει στις Μπαχάμες στο πρώτο του ταξίδι προς τη Φλόριντα.
*2 Απριλίου – Ο Ισπανός εξερευνητής Χουάν Πόνθε ντε Λεόν γίνεται ο πρώτος Ευρωπαίος που αντικρίζει έδαφος της σημερινής αμερικανικής πολιτείας Φλόριντα.
*6 Ιουνίου – Μάχη της Νοβάρα: Τα ελβετικά στρατεύματα νικούν τους Γάλλους αναγκάζοντάς τους να εγκαταλείψουν το Μιλάνο. Αποκαθίσταται ο δούκας Μαξιμιλιανός Σφόρτσα.
*16 Αυγούστου – Μάχη των Σπιρουνιών: Ο βασιλιάς Ερρίκος Η΄ της Αγγλίας και οι αυτοκρατορικοί του σύμμαχοι νικούν τις γαλλικές δυνάμεις, οι οποίες αναγκάζονται να υποχωρήσουν.
*9 Σεπτεμβρίου – Μάχη του Φλόντεν: Ο βασιλιάς Ιάκωβος Δ΄ της Σκωτίας ηττάται και σκοτώνεται από τον αγγλικό στρατό. Ο γιος του, Ιάκωβος Ε', γίνεται βασιλιάς της Σκωτίας. 
*25 Σεπτεμβρίου – Ο Βάσκο Νούνιες ντε Μπαλμπόα αντικρίζει πρώτος μία άγνωστη θάλασσα, που αργότερα θα γίνει γνωστή ως Ειρηνικός Ωκεανός.
*18 Δεκεμβρίου – Ο βασιλιάς Λουδοβίκος ΙΒ΄ της Γαλλίας συμφιλιώνεται με τον Πάπα Λέοντα Ι'.
*Ο Νικολό Μακιαβέλι εξορίζεται από τη Φλωρεντία και γράφει τον *[[Ο Ηγεμόνας|Ηγεμόνα]]*.

## Γεννήσεις

*10 Ιουνίου - Λουδοβίκος, δούκας του Μονπανσιέ
*30 Οκτωβρίου – Ζακ Αμυό, Γάλλος συγγραφέας

## Θάνατοι

*20 Φεβρουαρίου - Ιωάννης, βασιλιάς της Δανίας, της Νορβηγίας και της Σουηδίας
*21 Φεβρουαρίου – Πάπας Ιούλιος Β΄
*9 Σεπτεμβρίου – Ιάκωβος Δ', βασιλιάς της Σκωτίας
*Αχμέτ, Οθωμανός πρίγκιπας
*Μαρίνο Μπαρλέτι, Αλβανός συγγραφέας

Κατηγορία:Έτη
1512

*Η τρέχουσα σελίδα αφορά το έτος 1512 κατά το [[Γρηγοριανό ημερολόγιο]] *

## Γεγονότα
*18 Φεβρουαρίου – Οι Γάλλοι καταλαμβάνουν τη Μπρέσια.
*11 Απριλίου – Οι γαλλικές δυνάμεις νικούν τους Ισπανούς στη μάχη της Ραβέννας. 
*26 Μαΐου - Ο Σελίμ Α΄ διαδέχεται τον Βαγιαζίτ Β΄ ως σουλτάνος της Οθωμανικής αυτοκρατορίας.
*1 Νοεμβρίου – Η οροφή της Καπέλα Σιστίνα, ζωγραφισμένη από τον Μιχαήλ Άγγελο, εκτίθεται για πρώτη φορά στο κοινό.
*27 Δεκεμβρίου - Το Ισπανικό Στέμμα εκδίδει τους νόμους του Μπούργος, που διέπουν τη συμπεριφορά των εποίκων σε σχέση με τους ιθαγενείς Ινδιάνους στο Νέο Κόσμο.

## Γεννήσεις

*31 Ιανουαρίου - Ερρίκος, βασιλιάς της Πορτογαλίας
*5 Μαρτίου – Γεράρδος Μερκάτορ, Φλαμανδός χαρτογράφος
*10 Απριλίου – Ιάκωβος Ε΄, βασιλιάς της Σκωτίας
*21 Δεκεμβρίου - Βονιφάτιος Δ΄, μαρκήσιος του Μομφερράτου
*Αικατερίνη Παρ, βασίλισσα της Αγγλίας
*Ρόμπερτ Ρέκορντ, Ουαλός ιατρός και μαθηματικός
*Γκίσσουρ Άιναρσσον, Ισλανδός επίσκοπος

## Θάνατοι

*22 Φεβρουαρίου – Αμέριγκο Βεσπούτσι, Ιταλός έμπορος και χαρτογράφος
*26 Μαΐου – Βαγιαζίτ Β΄, Οθωμανός σουλτάνος

Κατηγορία:Έτη
1514

*Η τρέχουσα σελίδα αφορά το έτος 1514 κατά το [[Γρηγοριανό ημερολόγιο]] *

## Γεγονότα
*12 Μαρτίου – Μία τεράστια εξωτική αντιπροσωπεία που στέλνει ο βασιλιάς Εμμανουήλ Α΄ της Πορτογαλίας στον Πάπα Λέοντα Ι' φτάνει στη Ρώμη, συμπεριλαμβανομένου και ενός ινδικού ελέφαντα.
*23 Αυγούστου – Ο σουλτάνος της Οθωμανικής Αυτοκρατορίας, Σελίμ Α΄, νικά στη μάχη του Τσαλντιράν το σάχη Ισμαήλ Α', ιδρυτή της δυναστείας των Σαφαβιδών.
*8 Σεπτεμβρίου – Μάχη της Όρσα: Σε μία από τις μεγαλύτερες μάχες του αιώνα, οι Λιθουανοί και οι Πολωνοί νικούν το ρωσικό στρατό.
*9 Οκτωβρίου - Ο Λουδοβίκος ΙΒ΄ της Γαλλίας παντρεύεται τη Μαρία Τυδώρ.
* Ο Άλμπρεχτ Ντύρερ δημιουργεί το περίφημο χαρακτικό έργο του *[[Μελαγχολία Ι|Μελαγχολία]]*.

## Γεννήσεις

*31 Οκτωβρίου - Βόλφγκανγκ Λάτσιους, Αυστριακός ιστορικός
*31 Δεκεμβρίου – Ανδρέας Βεσάλιος, Φλαμανδός ανατόμος
*Τζον Νοξ, Σκωτσέζος θεολόγος

## Θάνατοι

*9 Ιανουαρίου - Άννα της Βρετάνης, βασίλισσα της Γαλλίας
*2 Αυγούστου - Γκιόν Καστριότι ο Νεότερος, Αλβανός ευγενής
*Σεπτέμβριος - Βισέντε Γιάνιες Πινσόν, Ισπανός εξερευνητής

## Σημειώσεις


Κατηγορία:Έτη
1515

*Η τρέχουσα σελίδα αφορά το έτος 1515 κατά το [[Γρηγοριανό ημερολόγιο]] *

## Γεγονότα
*1 Ιανουαρίου - Ο 20χρονος Φραγκίσκος, δούκας της Βρετάνης, ανεβαίνει στο γαλλικό θρόνο μετά το θάνατο του πατέρα του, Λουδοβίκου ΙΒ΄.
*25 Ιανουαρίου – Ο Φραγκίσκος Α' στέφεται βασιλιάς της Γαλλίας.
*13 Μαΐου – Η Μαρία Τυδώρ, βασίλισσα της Γαλλίας, και ο Κάρολος Μπράντον, 1ος δούκας του Σάφοκ, παντρεύονται επίσημα στο Γκρίνουιτς.
*13-14 Σεπτεμβρίου – Μάχη του Μαρινιάνο: ο στρατός του Φραγκίσκου Α' της Γαλλίας νικά τους Ελβετούς, χάρη στην έγκαιρη άφιξη του ενετικού στρατού. Ο Φραγκίσκος Α' θέτει και πάλι το Μιλάνο υπό γαλλικό έλεγχο. 
*Ο Άλμπρεχτ Ντύρερ χαράσσει τον *[[Ρινόκερος (ξυλογραφία)|Ρινόκερο]]*.

## Γεννήσεις

*14 Φεβρουαρίου - Φρειδερίκος Γ', εκλέκτορας του Παλατινάτου
*18 Φεβρουαρίου – Βαλέριους Κόρντους, Γερμανός ιατρός, βοτανολόγος και συγγραφέας
*22 Σεπτεμβρίου – Άννα φτης Κλέβης, βασίλισσα της Αγγλίας
*8 Οκτωβρίου - Μαργαρίτα Ντάγκλας, κόμισσα του Λέννοξ
*22 Νοεμβρίου – Μαρία του Γκιζ (1515-1560), βασίλισσα της Σκωτίας
*Μουσταφά, Οθωμανός ηγεμόνας

## Θάνατοι

*1 Ιανουαρίου – Λουδοβίκος ΙΒ', βασιλιάς της Γαλλίας
*6 Φεβρουαρίου – Άλδος Μανούτιος, Ιταλός τυπογράφος
*Μπιουλμπιούλ Χατούν, Οθωμανή σουλτάνα

Κατηγορία:Έτη
1516

*Η τρέχουσα σελίδα αφορά το έτος 1516 κατά το [[Γρηγοριανό ημερολόγιο]] *

## Γεγονότα
* Ο δεκαεξάχρονος Κάρολος Κουίντος στέφεται βασιλιάς της Ισπανίας (την εξουσία ασκεί από κοινού με τη μαμά του).
* 13 Αυγούστου – Η Γαλλία και η Ισπανία υπογράφουν τη Συνθήκη του Νουαγιόν, με την οποία ο Φραγκίσκος Α΄ της Γαλλίας αναγνωρίζει την αξίωση του Κάρολου Κουίντου στη Νάπολη και ο Κάρολος Κουίντος αναγνωρίζει την αξίωση του Φραγκίσκου Α' στο Μιλάνο.
*24 Αυγούστου - Η Οθωμανική Αυτοκρατορία υπό τον Σελίμ Α΄ νικά το σουλτανάτο των Μαμελούκων στη μάχη του Μαρτζ Νταμπίκ και καταλαμβάνει τη σημερινή Συρία.
*28 Οκτωβρίου – Μάχη της Χαν Γιουνίς: οθωμανικές δυνάμεις υπό το μεγάλο βεζύρη Σινάν Πασά νικούν τους Μαμελούκους κοντά στη Γάζα.
* 4 Δεκεμβρίου – Συνθήκη των Βρυξελλών: Υπογράφεται ειρήνη μεταξύ του Βασιλείου της Γαλλίας και της Αγίας Ρωμαϊκής Αυτοκρατορίας του Γερμανικού `Εθνους.
* Ο Έρασμος δημοσιεύει μία νέα μετάφραση της Καινής Διαθήκης, ενώ επιμελείται και πραγματοποιεί την πρώτη έκδοση του γνωστότερου έργου του φίλου του, Τόμας Μορ: της *[[Ουτοπία (βιβλίο)|Ουτοπίας]]*.

## Γεννήσεις

*18 Φεβρουαρίου – Μαρία Α', βασίλισσα της Αγγλίας
*28 Ιουλίου - Γουλιέλμος, δούκας του Γύλιχ-Κλέβης-Μπεργκ
*13 Αυγούστου – Ιερώνυμος Βολφ, Γερμανός oυμανιστής και φιλόλογος

## Θάνατοι

*23 Ιανουαρίου - Φερδινάνδος Β', βασιλιάς της Αραγωνίας
*13 Μαρτίου - Βλαδίσλαος Β΄, βασιλιάς της Ουγγαρίας
*9 Αυγούστου - Ιερώνυμος Μπος, Ολλανδός ζωγράφος
*26 Νοεμβρίου - Τζοβάνι Μπελλίνι, Ιταλός ζωγράφος

Κατηγορία:Έτη
1519

*Η τρέχουσα σελίδα αφορά το έτος 1519 κατά το [[Γρηγοριανό ημερολόγιο]] *

## Γεγονότα
*1 Ιανουαρίου – Ο Ούλριχ Ζβίγγλιος κηρύττει για πρώτη φορά ως ιερέας στη Ζυρίχη.
*22 Απριλίου – Ο Ισπανός κατακτητής Ερνάν Κορτές ιδρύει οικισμό στη Βερακρούζ (Μεξικό).
*28 Ιουνίου – Ο Κάρολος Κουίντος γίνεται αυτοκράτορας της Αγίας Ρωμαϊκής Αυτοκρατορίας.
*10 Αυγούστου - Πέντε πλοία του Φερδινάνδου Μαγγελάνου αποπλέουν από τη Σεβίλλη για τον περίπλου της Γης. Ο Βάσκος υπαρχηγός Χουάν Σεμπαστιάν Ελκάνο θα ολοκληρώσει την αποστολή μετά τον θάνατο του Μαγγελάνου στις Φιλιππίνες. 
*15 Αυγούστου – Ιδρύεται η Πόλη του Παναμά.
*20 Σεπτεμβρίου – Ο Φερδινάνδος Μαγγελάνος σαλπάρει από το Σανλούκαρ δε Μπαραμέδα με αποστολή τον περίπλου της Γης.
*8 Νοεμβρίου - Ο Ερνάν Κορτές εισέρχεται στην Τενοτστιτλάν και ο Αζτέκος ηγέτης Μοντεζούμα Β´ τον καλωσορίζει με μία μεγάλη γιορτή.

## Γεννήσεις

*17 Φεβρουαρίου - Φραγκίσκος, δούκας του Γκιζ
*31 Μαρτίου – Ερρίκος Β΄, βασιλιάς της Γαλλία
*13 Απριλίου – Αικατερίνη των Μεδίκων, βασίλισσα της Γαλλίας
*29 Απριλίου - Τιντορέττο, Ιταλός ζωγράφος
*11 Ιουνίου – Κόζιμο Α΄ των Μεδίκων, μέγας δούκας της Τοσκάνης
*20 Ιουλίου – Πάπας Ιννοκέντιος Θ΄
*23 Σεπτεμβρίου - Φραγκίσκος της Βουρβόνης (1519-1546), Γάλλος στρατιωτικός
*Κιλίτζ Αλή Πασάς, Οθωμανός ναύαρχος

## Θάνατοι

*12 Ιανουαρίου – Μαξιμιλιανός Α΄, αυτοκράτορας της Αγίας Ρωμαϊκής Αυτοκρατορίας
*15 Ιανουαρίου – Βάσκο Νούνιες ντε Μπαλμπόα, Ισπανός εξερευνητής
*2 Μαΐου - Λεονάρντο ντα Βίντσι, Ιταλός εφευρέτης και ζωγράφος
*4 Μαΐου - Λαυρέντιος των Μεδίκων, δούκας του Ουρμπίνο
*2 Ιουνίου – Φίλιππος του Λουξεμβούργου, Γάλλος καρδινάλιος
*24 Ιουνίου – Λουκρητία Βοργία, δούκισσα της Φερράρας
*11 Αυγούστου – Γιόχαν Τέτσελ, Γερμανός μοναχός

Κατηγορία:Έτη
1521

*Η τρέχουσα σελίδα αφορά το έτος 1521 κατά το [[Γρηγοριανό ημερολόγιο]] *

## Γεγονότα
*3 Ιανουαρίου – Ο Πάπας Λέων Ι΄ αφορίζει τον Μαρτίνο Λούθηρο με την παπική βούλα *Decet Romanum Pontificem*.
*27 Ιανουαρίου – Ο Σουλεϊμάν Α΄ ο Μεγαλοπρεπής καταστέλλει εξέγερση στη Δαμασκό.
*27 Ιανουαρίου – Ξεκινά η Δίαιτα της Βορμς, η οποία θα διαρκέσει έως τις 26 Μαΐου.
*6 Μαρτίου – Ο Φερδινάνδος Μαγγελάνος φτάνει στη νήσο Γκουάμ.
*16 Μαρτίου – Ο Φερδινάνδος Μαγγελάνος φτάνει στις Φιλιππίνες.
*17 Απριλίου - Κατά τη διάρκεια της συνέλευσης της Δίαιτας της Βορμς, ξεκινά η δίκη του Μαρτίνου Λούθηρου για τις διδασκαλίες του. Αρχικά φοβισμένος, ζητά χρόνο για να σκεφτεί πριν απαντήσει και του δίνεται μία ημέρα.
*18 Απριλίου – Κατά τη διάρκεια της απολογίας του ενώπιον της Δίαιτας της Βορμς, ο Μαρτίνος Λούθηρος αρνείται να αποκηρύξει τις διδασκαλίες του, παρά τον κίνδυνο του αφορισμού.
*27 Απριλίου - Ο Φερδινάνδος Μαγγελάνος σκοτώνεται στη μάχη του Μακτάν στις Φιλιππίνες.
*29 Απριλίου - Τα σουηδικά στρατεύματα υπό τον Γουσταύο Βάσα νικούν τις δανικές δυνάμεις στο Βεστερός και σύντομα καταλαμβάνουν την πόλη. Ωστόσο, το κατεχόμενο από τους Δανούς κάστρο δεν παραδίδεται στους Σουηδούς παρά στις 31 Ιανουαρίου του επόμενου έτους, μετά από πολιορκία εννέα μηνών.
*17 Μαΐου - Ο Εδουάρδος Στάφορντ, 3ος δούκας του Μπάκιγχαμ, εκτελείται για προδοσία. 
*20 Μαΐου – Ο Ιγνάτιος Λογιόλα τραυματίζεται σοβαρά στη μάχη της Παμπλόνα.
*26 Μαΐου – Τερματίζεται η Δίαιτα της Βορμς όταν ο Κάρολος Κουίντος εκδίδει το Έδικτο της Βορμς, θέτοντας εκτός νόμου τον Μαρτίνο Λούθηρο.
*27 Μαΐου – Ο αυτοκράτορας Τσιατσίνγκ ανεβαίνει στον θρόνο της δυναστείας των Μινγκ.
*29 ή 30 Ιουνίου - Συντάσσεται το παλαιότερο σωζόμενο έγγραφο που είναι γραμμένο στη ρουμανική γλώσσα. Πρόκειται για μία επιστολή που γράφτηκε από έναν έμπορο και απευθύνεται στον δήμαρχο του Μπρασόβ, προειδοποιώντας τον ότι η  Οθωμανική Αυτοκρατορία προετοιμάζει τα στρατεύματά της για να περάσουν στη Βλαχία και την Τρανσυλβανία. 
*13 Αυγούστου – Πτώση της Τενοτστιτλάν: Ο Κουαουτέμοκ παραδίδεται στον Ερνάν Κορτές, ενσωματώνοντας έτσι την αυτοκρατορία των Αζτέκων στην Ισπανική Αυτοκρατορία.
*23 Αυγούστου - Ο Χριστιανός Β΄ της Δανίας καθαιρείται από βασιλιάς της Σουηδίας και ο Γουσταύος Βάσα εκλέγεται αντιβασιλιάς.
*29 Αυγούστου – Οι Οθωμανοί καταλαμβάνουν το Βελιγράδι.
*Ιδρύεται το Σαν Χουάν στο αρχιπέλαγος του Πουέρτο Ρίκο.

## Γεννήσεις

*21 Μαρτίου - Μαυρίκιος, εκλέκτορας της Σαξονίας
*10 Μαΐου - Ιωάννης Ερνέστος, δούκας της Σαξονίας-Κόμπουργκ
*29 Ιουνίου - Ιωάννης Β΄, δούκας του Σλέσβιχ-Χόλσταϊν-Χάντερσλεβ
*4 Αυγούστου – Πάπας Ουρβανός Ζ΄
*13 Δεκεμβρίου – Πάπας Σίξτος Ε΄

## Θάνατοι

*15 Μαρτίου - Ιωάννης Β΄, δούκας της Κλέβης
*27 Απριλίου – Φερδινάνδος Μαγγελάνος, Πορτογάλος εξερευνητής
*28 Απριλίου - Σουζάνα της Βουρβόνης
*Ιούλιος – Χουάν Πόνθε ντε Λεόν, Ισπανός κατακτητής
*27 Αυγούστου – Ζοσκέν ντε Πρε, Φλαμανδός συνθέτης
*1 Δεκεμβρίου – Πάπας Λέων Ι΄
*8 Δεκεμβρίου - Χριστίνα της Σαξονίας, βασίλισσα της Σουηδίας, της Νορβηγίας και της Δανίας
*13 Δεκεμβρίου - Εμμανουήλ Α΄, βασιλιάς της Πορτογαλίας

Κατηγορία:Έτη
1522

*Η τρέχουσα σελίδα αφορά το έτος 1522 κατά το [[Γρηγοριανό ημερολόγιο]] *

## Γεγονότα
*9 Ιανουαρίου – Ο Πάπας Αδριανός ΣΤ΄ διαδέχεται τον Πάπα Λέοντα Ι' ως ο 218ος Πάπας, ο μόνος Ολλανδός και για περισσότερα από 450 χρόνια ο τελευταίος μη Ιταλός που εκλέχθηκε Πάπας.
*27 Απριλίου - Οι ενωμένες δυνάμεις της Ισπανίας και των Παπικών Κρατών νικούν τον γαλλικό και ενετικό στρατό στη μάχη της Μπικόκα.  
*28 Ιουλίου – Ο Οθωμανός σουλτάνος Σουλεϊμάν Α΄ ο Μεγαλοπρεπής αρχίζει την πολιορκία των Ιωαννιτών Ιπποτών στη Ρόδο.
*6 Σεπτεμβρίου – Το *Victoria*, το μόνο πλοίο που απέμεινε από την αποστολή του Φερδινάνδου Μαγγελάνου, επιστρέφει στο Σανλούκαρ δε Μπαραμέδα της Ισπανίας και γίνεται το πρώτο πλοίο που έκανε τον περίπλου του κόσμου.
*18 Οκτωβρίου - Μαρτυρούν στην Αίγυπτο οι νεομάρτυρες Γαβριήλ και Κυρμιδώλης.
*20 Δεκεμβρίου – Πολιορκία της Ρόδου: Ο Σουλεϊμάν Α΄ ο Μεγαλοπρεπής αποδέχεται την παράδοση των Ιπποτών της Ρόδου, οι οποίοι έχουν τη δυνατότητα να εγκαταλείψουν το νησί. Τελικά θα εγκατασταθούν στη Μάλτα και θα γίνουν γνωστοί ως Ιππότες της Μάλτας.
* Η Κόστα Ρίκα παίρνει το όνομά της (που σημαίνει «Πλούσια Ακτή») από τον Ισπανό αποικιοκράτη Ζιλ Γονθάλεθ Ντάβιλα, καθώς βρίσκει μεγάλες ποσότητες χρυσού στις ακτές της στον Ειρηνικό Ωκεανό.
* Εκδίδεται η τρίτη έκδοση του *[[Κείμενο του Εράσμου|Κειμένου του Εράσμου]]*.

## Γεννήσεις

*21 Μαρτίου - Μιχριμάχ, Οθωμανή σουλτάνα
*23 Απριλίου – Αγία Αικατερίνη (Ρίτσι)
*18 Νοεμβρίου – Λάμοραλ, κόμης του Έχμοντ, Φλαμανδός στρατηγός και πολιτικός
*16 Δεκεμβρίου - Ονώριος Α΄, λόρδος του Μονακό
*28 Δεκεμβρίου - Μαργαρίτα της Πάρμας, δούκισσα της Φλωρεντίας
*Ντιρκ Κούρνερτ, Ολλανδός συγγραφέας και λόγιος
*Φιλοθέη η Αθηναία, φιλάνθρωπος, μοναχή και αγία 

## Θάνατοι

*12 Απριλίου - Πιέρο ντι Κόζιμο, Ιταλός ζωγράφος
*Φιορέντσο ντι Λορέντσο, Ιταλός ζωγράφος

Κατηγορία:Έτη
1523

*Η τρέχουσα σελίδα αφορά το έτος 1523 κατά το [[Γρηγοριανό ημερολόγιο]] *

## Γεγονότα
*4 Απριλίου - Ο Μαρτίνος Λούθηρος βοηθά την Καταρίνα φον Μπόρα, μελλοντική του σύζυγο, να δραπετεύσει από το μοναστήρι του Νίμπσεν κρύβοντάς την με άλλες 12 μοναχές σε βαρέλια ρέγγας.
*6 Ιουνίου – Ο Σουηδός αντιβασιλέας Γουσταύος Α' εκλέγεται βασιλιάς της Σουηδίας, σηματοδοτώντας το τέλος της Ένωσης του Κάλμαρ. Αυτή είναι η ημέρα της Εθνικής Εορτής της Σουηδίας.
*10 Ιουνίου – Η Κοπεγχάγη περικυκλώνεται από το στρατό του Φρειδερίκου Α' της Δανίας, καθώς η πόλη δεν τον αναγνωρίζει ως διάδοχο του Χριστιανού Β'. 
*19 Νοεμβρίου – Ο Πάπας Κλήμης Ζ΄ διαδέχεται τον Πάπα Αδριανό ΣΤ' ως ο 219ος Πάπας.

## Γεννήσεις

*5 Ιουνίου - Μαργαρίτα της Γαλλίας (1523-1574)
*22 Σεπτεμβρίου – Κάρολος Α΄ της Βουρβόνης (Αρχιεπίσκοπος της Ρουέν)
*Γκαμπριέλε Φαλόπιο, Ιταλός ανατόμος και ιατρός
*Αικατερίνη Χάουαρντ, βασίλισσα της Αγγλίας

## Θάνατοι

*Φεβρουάριος - Περουτζίνο, Ιταλός ζωγράφος
*13 Αυγούστου – Γκέραρντ Ντάβιντ, Φλαμανδός καλλιτέχνης
*27 Αυγούστου - Ντομένικο Γκριμάνι, Ιταλός καρδινάλιος
*14 Σεπτεμβρίου – Πάπας Αδριανός ΣΤ΄

Κατηγορία:Έτη
1524

*Η τρέχουσα σελίδα αφορά το έτος 1524 κατά το [[Γρηγοριανό ημερολόγιο]] *

## Γεγονότα
*17 Ιανουαρίου – Ο Φλωρεντινός εξερευνητής Τζοβάνι ντα Βερρατσάνο, υπηρετώντας τον Φραγκίσκο Α' της Γαλλίας, ξεκινά από τη Μαδέρα για τον Νέο Κόσμο για να βρει νέα θαλάσσια οδό προς τον Ειρηνικό Ωκεανό. 
*17 Απριλίου – Ο Τζοβάνι ντα Βερρατσάνο φτάνει στο σημείο που βρίσκεται σήμερα το λιμάνι της Νέας Υόρκης.
*8 Δεκεμβρίου - Ο  Φρανθίσκο Ερνάντεθ ντε Κόρδοβα ιδρύει την πόλη Γρανάδα (Νικαράγουα), την παλαιότερη ισπανόφωνη πόλη στην ηπειρωτική χώρα του δυτικού ημισφαιρίου.
*Ο Παράκελσος επισκέπτεται το Σάλτσμπουργκ. Κατά τη διάρκεια του έτους επισκέπτεται επίσης το Φίλλαχ.
*Η Μασσαλία πολιορκείται από τις δυνάμεις της Αγίας Ρωμαϊκής Αυτοκρατορίας.

## Γεννήσεις

*17 Φεβρουαρίου - Κάρολος της Λωρραίνης (1524-1574)
*28 Μαΐου – Σελίμ Β΄, Οθωμανός σουλτάνος
*7 Σεπτεμβρίου – Θωμάς Έραστος, Ελβετός θεολόγος
*11 Σεπτεμβρίου – Πιερ ντε Ρονσάρ, Γάλλος ποιητής
*16 Οκτωβρίου – Νικόλαος της Λωρραίνης, Γάλλος επίσκοπος
*Λουίς δε Καμόες, Πορτογάλος ποιητής
*Λουίζ Λαμπέ, Γαλλίδα ποιήτρια

## Θάνατοι

*20 Ιουλίου – Κλαυδία, βασίλισσα της Γαλλίας
*8 Αυγούστου - Στανίσλαφ Α' της Μασοβίας, Πολωνός δούκας
*5 Οκτωβρίου - Γιοάχιμ Πατινίρ, Φλαμανδός ζωγράφος
*24 Δεκεμβρίου – Βάσκο ντα Γκάμα, Πορτογάλος εξερευνητής
*Αντρέα Σολάρι, Ιταλός ζωγράφος

Κατηγορία:Έτη
1517

*Η τρέχουσα σελίδα αφορά το έτος 1517 κατά το [[Γρηγοριανό ημερολόγιο]] *

## Γεγονότα
*22 Ιανουαρίου – Οι Οθωμανοί υπό τον Σελίμ Α΄ νικούν το σουλτανάτο των Μαμελούκων και καταλαμβάνουν τη σημερινή Αίγυπτο.
*3 Φεβρουαρίου – Οι Οθωμανοί καταλαμβάνουν το Κάιρο. Καταρρέει το σουλτανάτο των Μαμελούκων.
* 16 Μαρτίου – Λήγει η πενταετής Πέμπτη Σύνοδος του Λατερανού, η τελευταία γενική Σύνοδος της Ρωμαιοκαθολικής Εκκλησίας πριν από τη Μεταρρύθμιση:
*31 Οκτωβρίου – Μεταρρύθμιση: Ο Μαρτίνος Λούθηρος θυροκολλεί τις 95 Θέσεις του στον καθεδρικό ναό της Βιτεμβέργης.
* Ο Μέγας Πρίγκιπας της Μόσχας Βασίλειος Γ΄ κατακτά το Ριαζάν.

## Γεννήσεις

*23 Αυγούστου – Φραγκίσκος Α', δούκας της Λωρραίνης
*Πιερ Μπελόν, Γάλλος φυσιοδίφης

## Θάνατοι

*24 Οκτωβρίου – Μάρκος Μουσούρος, Έλληνας εκδότης
*31 Οκτωβρίου - Φρα Μπαρτολομέο, Ιταλός ζωγράφος της Αναγέννησης 

Κατηγορία:Έτη
1518

*Η τρέχουσα σελίδα αφορά το έτος 1518 κατά το [[Γρηγοριανό ημερολόγιο]] *

## Γεγονότα
*18 Απριλίου – Η Μπόνα Σφόρτσα στέφεται βασίλισσα της Πολωνίας. 
*26 Μαΐου − Λαμβάνει χώρα η διάβαση της Αφροδίτης.
*Ιούλιος - Επιδημία χορού στο Στρασβούργο προκαλεί τον θάνατο πολλών ανθρώπων από συνεχή χορό.
*Η Συνθήκη του Λονδίνου εξασφαλίζει προσωρινά την ειρήνη στη Δυτική Ευρώπη.
* Ο Γερμανός μαθηματικός Henricus Grammateus δημοσιεύει το βιβλίο *Ayn neu Kunstlich Buech*, τυπωμένο στη Βιέννη, που περιέχει την πρώτη τυπωμένη χρήση των συμβόλων «+» (συν) και «−» (πλήν) στην αριθμητική.

## Γεννήσεις

*22 Απριλίου – Αντώνιος, βασιλιάς της Ναβάρρας

## Θάνατοι

*4 Οκτωβρίου - Γουλιέλμος Θ΄, μαρκήσιος του Μομφερράτου

Κατηγορία:Έτη
1525

*Η τρέχουσα σελίδα αφορά το έτος 1525 κατά το [[Γρηγοριανό ημερολόγιο]] *

## Γεγονότα
*21 Ιανουαρίου - Ιδρύεται στη Ζυρίχη το κίνημα των Ελβετών Αναβαπτιστών, όταν μία ομάδα πιστών βαπτίζει ο ένας τον άλλο, σπάζοντας μία παράδοση χιλίων ετών ένωσης κράτους-εκκλησίας.
*24 Φεβρουαρίου - Μάχη της Παβία: Οι ισπανικές δυνάμεις νικούν τον γαλλικό στρατό και αιχμαλωτίζουν τον βασιλιά Φραγκίσκο Α' της Γαλλίας αφού είχε πληγωθεί το άλογό του.
*28 Φεβρουαρίου - Ο Ερνάν Κορτές σκοτώνει τον τελευταίο βασιλιά των Αζτέκων, Κουαουτέμοκ.
*10 Απριλίου - Ο Αλβέρτος ανακηρύσσει τον εαυτό του δούκα της Πρωσίας.
*15 Μαΐου - Οι εξεγερμένοι χωρικοί με επικεφαλής τον αναβαπτιστή πάστορα Τόμας Μύντσερ ηττώνται στη μάχη του Φρανκενχάουζεν, τερματίζοντας τον Πόλεμο των Χωρικών στην Αγία Ρωμαϊκή Αυτοκρατορία. 
*13 Ιουνίου - Ο Μαρτίνος Λούθηρος παντρεύεται την Καταρίνα φον Μπόρα, ενάντια στον κανόνα της αγαμίας που θεσπίστηκε από τη Ρωμαιοκαθολική Εκκλησία για τους ιερείς και τους μοναχούς.
*27 Ιουνίου - Ο Μαρτίνος Λούθηρος παντρεύεται την Καταρίνα φον Μπόρα. Ο ζωγράφος Λούκας Κράναχ ο Πρεσβύτερος είναι ένας από τους μάρτυρες.
*6 Δεκεμβρίου - Φτάνει στην Κωνσταντινούπολη ο πρώτος Γάλλος πρεσβευτής στην Οθωμανική Αυτοκρατορία.

## Γεννήσεις

*Φεβρουάριος - Τζιοβάννι Πιερλουίτζι ντα Παλεστρίνα, Ιταλός συνθέτης
*23 Δεκεμβρίου - Ιωάννης Αλβέρτος Α', δούκας του Μεκλεμβούργου

## Θάνατοι

*27 Μαΐου - Τόμας Μύντσερ, Γερμανός θεολόγος
*Πιερφραντσέσκο των Μεδίκων ο Νεότερος, Ιταλός τραπεζίτης

Κατηγορία:Έτη
1526

*Η τρέχουσα σελίδα αφορά το έτος 1526 κατά το [[Γρηγοριανό ημερολόγιο]] *

## Γεγονότα
*21 Απριλίου - Ο τελευταίος ηγεμόνας της δυναστείας των Λόντι, Ιμπραήμ Λόντι, ηττάται και σκοτώνεται από τον Μπαμπούρ στην πρώτη μάχη του Πανιπάτ.  
*29 Αυγούστου - Μάχη του Μοχάτς: Ο οθωμανικός στρατός του σουλτάνου Σουλεϊμάν Α' του Μεγαλοπρεπούς νικά τον ουγγρικό στρατό του βασιλιά Λουδοβίκου Β', ο οποίος σκοτώνεται κατά την υποχώρηση. Ο Σουλεϊμάν καταλαμβάνει τη Βούδα.

## Γεννήσεις

*5 Απριλίου - Τζουζέπε Αρτσιμπόλντο, Ιταλός καλλιτέχνης
*31 Ιουλίου - Αύγουστος, εκλέκτορας της Σαξονίας
*Ολυμπία Μοράτα, Ιταλίδα λόγια
*Μπακί, Οθωμανός ποιητής

## Θάνατοι

*19 Ιανουαρίου - Ισαβέλλα της Αυστρίας, βασίλισσα της Δανίας
*4 Αυγούστου - Χουάν Σεμπαστιάν Ελκάνο, Ισπανός εξερευνητής
*Οκτώβριος - Πέτρος Μάρτυς της Ανγκιέρα, Ιταλός ιστορικός
*30 Νοεμβρίου - Τζοβάνι ντάλε Μπάντε Νέρε, Ιταλός στρατιωτικός
*Σεΐχ Χαμντουλάχ - Οθωμανός καλλιγράφος

Κατηγορία:Έτη
1528

*Η τρέχουσα σελίδα αφορά το έτος 1528 κατά το [[Γρηγοριανό ημερολόγιο]] *

## Γεγονότα
*12 Ιανουαρίου - Ο Γουσταύος Α' στέφεται βασιλιάς της Σουηδίας (βασιλεύοντας ήδη από την εκλογή του το 1523).
*14 Απριλίου - Αποβιβάζεται στην περιοχή της Φλόριντα ο πρώτος Έλληνας, ονόματι Θεόδωρος, που πατάει το πόδι του στην Αμερική.
*6 Νοεμβρίου - Ο ναυαγός Ισπανός κατακτητής Άλβαρ Νούνιεθ Καμπέθα δε Βάκα γίνεται ο πρώτος γνωστός Ευρωπαίος που πατάει το πόδι του στην περιοχή που σήμερα λέγεται Τέξας.

## Γεννήσεις

*29 Φεβρουαρίου - Αλβέρτος Ε΄, δούκας της Βαυαρίας
*29 Ιουνίου - Ιούλιος, πρίγκιπας του Βολφενμπύτελ
*7 Ιουλίου - Άννα της Αυστρίας, δούκισσα της Βαυαρίας
*8 Ιουλίου - Εμμανουήλ Φιλιβέρτος, δούκας της Σαβοΐας
*10 Αυγούστου - Έρικ Β΄ του Κάλενμπεργκ, δούκας του Μπράουνσβαϊγκ-Λύνεμπουργκ
*25 Σεπτεμβρίου - Όθων Β', δούκας του Μπράουνσβαϊχ-Χάρμπουργκ
*4 Οκτωβρίου - Φρανθίσκο Γκερέρο, Ισπανός συνθέτης
*16 Νοεμβρίου - Ιωάννα Γ΄, βασίλισσα της Ναβάρρας
*Πάολο Βερονέζε, Ιταλός ζωγράφος

## Θάνατοι

*6 Απριλίου - Άλμπρεχτ Ντύρερ, Γερμανός καλλιτέχνης, συγγραφέας και μαθηματικός
*Ιούλιος - Πάλμα Βέκκιο, Ιταλός ζωγράφος
*23 Αυγούστου - Λουδοβίκος, κόμης του Βωντεμόν
*31 Αυγούστου - Ματίας Γκρύνεβαλντ, Γερμανός ζωγράφος
*Τζοβάνι ντα Βερρατσάνο, Ιταλός εξερευνητής

Κατηγορία:Έτη
1529

*Η τρέχουσα σελίδα αφορά το έτος 1529 κατά το [[Γρηγοριανό ημερολόγιο]] *

## Γεγονότα
*8 Απριλίου - Πραγματοποιείται στο Φλένσμπουργκ του Σλέσβιχ-Χόλσταϊν συνάντηση μεταξύ Λουθηρανών και των πιο ριζοσπαστικών Αναβαπτιστών, στην οποία συμμετέχει και ο μετέπειτα βασιλιάς Χριστιανός Γ΄ της Δανίας. Η λογομαχία τους σηματοδοτεί την απόρριψη των ριζοσπαστικών ιδεών από τη Δανική Μεταρρύθμιση.
*19 Απριλίου - Θρησκευτική Μεταρρύθμιση: Μία ομάδα ευγενών και ανεξάρτητων πόλεων διαμαρτύρεται μετά την απαγόρευση του Λουθηρανισμού από τη Δίαιτα της Σπάιερ.
*22 Απριλίου - Η συνθήκη της Σαραγόσα χωρίζει το ανατολικό ημισφαίριο ανάμεσα στην Ισπανία και την Πορτογαλία.
*21 Ιουνίου - Κατά τη διάρκεια του Πολέμου της Συμμαχίας του Κονιάκ, οι Ισπανοί νικούν στη μάχη του Λαντριάνο εκδιώχνοντας τις γαλλικές δυνάμεις από τη βόρεια Ιταλία.
*26 Ιουλίου - Ο Ισπανός κατακτητής Φρανθίσκο Πιθάρρο ορίζεται κυβερνήτης του Περού.
*27 Σεπτεμβρίου - Αρχίζει η Πρώτη πολιορκία της Βιέννης όταν ο Σουλεϊμάν Α΄ ο Μεγαλοπρεπής επιτίθεται στην πόλη. 
*15 Οκτωβρίου - Ο Σουλεϊμάν Α΄ ο Μεγαλοπρεπής εγκαταλείπει την πολιορκία της Βιέννης.

## Γεννήσεις

*8 Ιανουαρίου - Ιωάννης Φρειδερίκος Β΄, δούκας της Σαξονίας
*14 Ιουνίου - Φερδινάνδος Β΄, αρχιδούκας της Αυστρίας
*Τζαμπολόνια, Ιταλός γλύπτης

## Θάνατοι

*2 Φεβρουαρίου - Μπαλντασσάρε Καστιλιόνε, Ιταλός συγγραφέας και διπλωμάτης

Κατηγορία:Έτη